பேலூரிலிருந்து கிளம்பி மீண்டும் கல்கத்தா வரும் வழியில் பல இடங்களிலும் சிக்னலுக்காக வண்டி நின்று நின்று ஒரு வழியாக மூன்று மணி நேரத்தில் ராஷ்பிஹாரி அவென்யூ வந்து சேர்ந்தோம். நாங்கள் கொஞ்சமானும் கடைத்தெருவைச் சுற்றிப்பார்க்கலாம் என நினைத்தால் வண்டி ஓட்டி நேரே ஓட்டலுக்கு ஓட்டிப் போய் நிறுத்திவிட்டார். வலுக்கட்டாயமாக நாங்கள் இறங்கும்படி ஆகிவிட்டது. அவரிடம் பணம் கொடுத்துக் கணக்கைத் தீர்த்துக் கொண்டால், பேலூரில் வண்டியை நிறுத்தியதற்கு பார்க்கிங்கிற்கு 100 ரூபாய் என்று கேட்டு வாங்கிக் கொண்டார். பத்து நிமிஷம் கூட வண்டி அங்கே நிற்கவில்லை. பார்க்கிங்கில் கொடுக்கும் ரசீதும் இல்லை. இதே மாதிரித் தான் தக்ஷிணேஸ்வரத்திலும் நூறு ரூபாய் கொடுக்கச் சொன்னார். அதற்கும் ரசீது இல்லை. மொத்தத்தில் இந்த நாளே வெட்டியாக வீணாகிப் போனது.